62024CO0823_INF
Определение на Съда (девети състав) от 10 юли 2025 г. —Centro Servizi Culturali Santa Chiara
(Дело C‑823/24)
„Преюдициално запитване — Член 99 от Процедурния правилник на Съда — Социална политика — Директива 1999/70/ЕО — Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP) — Клауза 4 — Принцип на недопускане на дискриминация — Липса на по-неблагоприятно третиране на работниците на срочни договори — Предоставяне на някои елементи от възнаграждението единствено на работниците на трудов договор за неопределено време — Работници на срочен трудов договор, които получават почасово възнаграждение, по-високо от това на работниците на трудов договор за неопределено време“
1.
Социална политика — Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP) — Директива 1999/70 — Забрана на дискриминацията на работниците на срочен трудов договор — Условия за наемане на работа — Понятие — Бонус за гъвкаво работно време и допълнително възнаграждение в предприятието, изплащани въз основа на трудовото правоотношение — Включване
(Директива на Съвета 1999/70, приложение, клауза 4, точка 1)
(вж. т. 24 и 25)
2.
Социална политика — Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP) — Директива 1999/70 — Забрана на дискриминацията на работниците на срочен трудов договор — Отпускане на бонуси за гъвкаво работно време и на допълнително възнаграждение в предприятието само на работниците с трудови договори за неопределено време — Работници на срочен трудов договор, които получават почасово възнаграждение, по-високо от това на работниците на трудов договор за неопределено време — Допустимост
(Директива на Съвета 1999/70, приложение, клауза 4, точка 1 и клауза 8, точка 1)
(вж. т. 26—29 и диспозитива)
Диспозитив
Клауза 4, точка 1 от Рамковото споразумение относно срочната работа, сключено на 18 март 1999 г., което се съдържа в приложението към Директива 1999/70/ЕО на Съвета от 28 юни 1999 година относно Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP),
трябва да се тълкува в смисъл, че
допуска национална правна уредба, която запазва плащането на някои елементи на възнаграждение на работниците на трудов договор за неопределено време, но не и на работниците на срочен трудов договор, когато последните работници получават по-високо почасово възнаграждение от това на работниците на трудов договор за неопределено време, включително като се вземат предвид тези елементи на възнаграждение при работниците на трудов договор за неопределено време.